Z A P I S N I K 
2. sjednice Vijeća Mjesnog odbora Mlinovi,
održane u četvrtak 4. srpnja 2025.  u MO Mlinovi, Jahorinska 5,
s početkom u 19:00 sati  i nastavka 2. sjednice 
održane u četvrtak 10. srpnja 2025. s početkom u 19:00 sati 

Nazočni: 
Marko Erdeljac, predsjednik Vijeća
Silva Vresk, potpredsjednica Vijeća
Nevenka Jakopanec, članica Vijeća
Sendi Numan, član Vijeća
Zlatko Domljan, član Vijeća
 
Sjednicu vodi Marko Erdeljac, predsjednik Vijeća
Zapisnik – Silva Vresk, potpredsjednica Vijeća
 
Predsjednik konstatira da su sjednici prisutni svi članovi Vijeća, te otvara 2. sjednicu.

Predsjednik daje na glasanje usvajanje zapisnika sa 1. konstituirajuće sjednice.
 2 glasa ZA i 2 glasa  PROTIV, a Zlatko Domljan nije glasao jer nije prisustvovao konstituirajućoj sjednici, zapisnik nije usvojen.
 
Obzirom na nastalu situaciju, predsjednik Vijeća je prekinuo sjednicu radi konzultacija sa stručnim službama Grada. Obavještava nazočne da će nastavak sjednice biti 10. srpnja u 19:00 sati. 

Nastavak 2. sjednice Vijeća Mjesnog odbora Mlinovi, 10. srpnja 2025.

Predsjednik konstatira da su na nastavku sjednice nazočni svi članovi Vijeća te otvara sjednicu.
Na nastavku sjednice prisuta je predstavnica Gradskog ureda za mjesnu samoupravu, promet, civilnu zaštitu i sigurnost, Područni odsjek Centar, Snježana Ordanić, viša stručna savjetnica- koordinator za rad tijela mjesne samouprave.

Predsjednik stavlja na glasanje usvajanje zapisnika sa 1. konstituirajuće sjednice.
Zapisnik je usvojen s 3 glasa ZA i 1 PROTIV.

Nevenka Jakopanec obrazložila je da je PROTIV usvajanja zapisnika zbog nerazumijevanja o čemu se radilo prilikom glasanja na konstituirajućoj sjednici. 

Predsjednik daje na glasanje predloženi dnevni red koji je dobiven s pozivom te pita ima li još točaka za dopunu dnevnog reda. 

Nevenka Jakopanec daje pisani prijedlog za dodavanje točke dnevnog reda - Prijedlog za opoziv predsjednika Vijeća Marka Erdeljca. 

Predsjednik stavlja na glasanje predloženu dopunu dnevnog reda. 
Sa 4 glasa ZA i 1 glas PROTIV izglasana je dopuna dnevnog reda točkom Prijedlog razrješenja predsjednika Vijeća, Marka Erdeljca. 
Pisani prijedloga za opoziva s potpisima većine članova Vijeća (Nevenka Jakopanec, Sendi Numan i Zlatko Domljan) predano je na samoj sjednici Snježani Ordanić.   

 Predsjednik daje na usvajanje dopunjeni  

DNEVNI RED:

1. Polaganje prisege člana VMO Mlinovi – Zlatko Domljan
1. Prijedlog razrješenja predsjednika Vijeća MO Mlinovi Marka Erdeljca (dodatna točka)
1. Zaključak o prijedlogu prioriteta MO Mlinovi za Plan komunalnih aktivnosti Gradske četvrti Podsljeme za 2026., donošenje zaključka
1. Zaključak o sigurnosti i zaštiti osoba, imovine i dobara na području Mjesnog odbora Mlinovi, donošenje zaključka
1. Zaključak o podizanju kvalitete i sigurnosti prometa na području Mjesnog odbora Mlinovi, donošenje zaključka
1. Zaključak o traženju projektnog zadatka za postavu spomen obilježja poginulim braniteljima na lokaciji Jahorinska 5, donošenje zaključka
1. Pitanja, prijedlozi i obavijesti


Dnevni red je većinom glasova usvojen.


Ad. 1. Polaganje prisege člana VMO Mlinovi – Zlatko Domljan

Zlatko Domljan, daje Prisegu te potpisanu predaje Snježani Ordanić.  



Ad. 2. Prijedlog razrješenja predsjednika Vijeća MO Mlinovi Marka Erdeljca 


Predsjednik čita prijedlog za razrješenje predsjednika s obrazloženjem. 
Navedeni prijedlog daje na glasovanje.
S 3 glasa ZA, 1 PROTIV i 1 SUZDRŽAN, donesen je 


ZAKLJUČAK
o razrješenju  predsjednika Vijeća Mjesnog odbora Mlinovi

1. Marko Erdeljac razrješuje se dužnosti predsjednika Vijeća Mjesnog odbora Mlinovi dana 10. srpnja 2025.  
1. Ovaj će zaključak biti objavljen na oglasnoj ploči u sjedištu Mjesnog odbora 


Nakon razrješenja predsjednika Vijeća vođenje sjednice preuzima potpredsjednica Vijeća Silva Vresk.




Ad. 3. Prijedlog prioriteta MO Mlinovi za Plan komunalnih aktivnosti Gradske četvrti Podsljeme za 2026., donošenje  

Nakon provedene rasprave, Vijeće jednoglasno donosi 

Zaključak o prijedlogu prioriteta MO Mlinovi za
Plan komunalnih aktivnosti Gradske četvrti Podsljeme za 2026.

1. Izgradnja dječjeg i sportskog igrališta na lokaciji Mlinovi 2
1. Rekonstrukcija dječjeg igrališta na lokaciji Mlinovi 79 (postavljanje novih elemenata, uređenje)
1. Izgradnja spomenika poginulim i nestalim braniteljima Domovinskog rata sa područja Mlinova
1. Asfalterski program – Bitorajska ulica (ovisno o procesu rekonstrukcije ulice i odluci samih stanovnika) ili centar Mlinova prema Šestinama
1. Postavljanje semafora na lokaciji ulica Mlinovi kod ulice Grašćica  
1. Uređenje kolnika i nogostupa na lokaciji od Jahorinske ulice do ulica Mlinovi kbr. 137 
1. Iznalaženje prometnog rješenja križanja Lovćenske, Svetojanske i ulice Mlinovi prema preporuci struke



Ad. 4. Zaključak o sigurnosti i zaštiti osoba, imovine i dobara na području Mjesnog odbora Mlinovi, donošenje zaključka

Marko Erdeljac obrazlaže točku dnevnog reda. 
U raspravi sudjelovali svi članovi Vijeća.  
Potpredsjednica, na prijedlog većine Vijećnika stavlja na glasanje da se o točki raspravlja na sljedećoj sjednici u kolovozu 2025. te donese zaključak obzirom da je vrijeme  godišnjih odmora.  
S  4 glasa ZA i 1 glasom PROTIV  usvaja se prijedlog.  



Ad. 5. Zaključak o podizanju kvalitete i sigurnosti prometa na području Mjesnog odbora Mlinovi, donošenje zaključka

Marko Erdeljac obrazlaže točku dnevnog reda. 
U raspravi sudjelovali svi članovi Vijeća.  
Potpredsjednica, na prijedlog većine Vijećnika, kao i za prethodnu točku,  stavlja na glasanje da se o točki raspravlja na sljedećoj sjednici u kolovozu 2025. te donese zaključak obzirom da je vrijeme  godišnjih odmora.  
S  4 glasa ZA i 1 glasom PROTIV  usvaja se prijedlog.  


Ad. 6. Zaključak o traženju projektnog zadatka za postavu spomen obilježja poginulim braniteljima na lokaciji Jahorinska 5, donošenje zaključka

Potpredsjednica obrazlaže točku dnevnog reda.
U raspravi sudjelovali svi članovi vijeća.
Nakon rasprave Vijeće jednoglasno donosi 




ZAKLJUČAK
o izgradnji spomenika poginulim i nestalim braniteljima
s područja Mjesnog odbora Mlinovi

1. Vijeće je raspravljalo o izgradnji spomenika poginulim i nestalim braniteljima
s područja Mjesnog odbora Mlinovi, za koji je pokrenuta izrada projekta i projektne dokumentacije, ali nije dobivena suglasnost Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije Gradske skupštine Grada Zagreba. 
1. Vijeće traži da se poduzmu potrebne radnje kako bi se što prije izradio projekt i dobile sve potrebne suglasnosti za izgradnju spomenika, a  poduzetim radnjama molimo povratne informacije. 
1. Ovaj Zaključak dostavit će se  Vijeću Gradske četvrti Podsljeme na daljnje postupanje. 


Ad. 7. Pitanja, prijedlozi i obavijesti

Marko Erdeljac postavlja pitanja:
-  u vezi projekte dokumentacije za Biokovske stube i traži povratnu informaciju u kojoj je fazi
- predlaže postavljanje metalnog stupića na lokaciji ulica Mlinovi kod kč broja 79 (metalni stupić koji je uklonjen).
- traži uklanjanje neprimjerenih obilježja sa klupa ispod sjenice u dvorištu zgrade mjesne samouprave i sa ulaznih vrata male dvorane. 

Zlatko Domljan ponavlja pitanje postavljanja 2 metalna stupića ispred dućana Spar i iscrtavanje horizontalne žute trake na cesti preko puta dućana Spar uz potporni zid.

Potpredsjednica traži da se prometno ogledalo na ulici Mlinovi, nasuprot  Lovćenske i Svetojanske ulice malo zarotira/pomakne radi bolje preglednosti prilikom uključivanja u promet na glavnu ulicu.
     

Usuglašeni termin održavanja sljedeće sjednice je 07. kolovoza 2025. Vrijeme početka sjednice će se naknadno dogovoriti.

Sjednica je završena u 20:14 sati. 

 
KLASA: 024-08/25-003/1118
URBROJ: 251-13-11-4/009-25-2
Zagreb, 10. srpnja 2025
 

	
	
	
	
	
	
	
	
	
	
	
	
	



                Zapisnik sastavila:
	Silva Vresk, potpredsjednica Vijeća    

                                                                                     
	    


                                                                                                     Potpredsjednica Vijeća
                                                                                                    Mjesnog odbora Mlinovi:
                                                                                                              Silva Vresk


